Ania ti Danaw nga Apuy? Kapada Kadi ti Impierno Wenno Gehenna?
Sungbat ti Biblia
Ti danaw nga apuy ket simbolo ti agnanayon a pannakadadael. Kapada dayta ti Gehenna ngem naiduma iti impierno a tanem ti sangatauan.
Saan a literal a danaw
Ipakita ti lima a teksto iti Biblia a nangdakamat iti “danaw nga apuy” a maysa dayta a simbolo imbes a literal a danaw. (Apocalipsis 19:20; 20:10, 14, 15; 21:8) Dagiti sumaganad ti maitapuak iti danaw nga apuy:
Ti Diablo. (Apocalipsis 20:10) Kas maysa nga espiritu a parsua, ti Diablo ket saan a madangran ti literal nga apuy.—Exodo 3:2; Uk-ukom 13:20.
Patay. (Apocalipsis 20:14) Saan a literal a banag no di ket ipakitana ti kasasaad nga awan maaramidan, wenno awanan biag. (Eclesiastes 9:10) Saan a literal a mauram ni patay.
“Ti atap nga animal” ken “ti ulbod a mammadto.” (Apocalipsis 19:20) Gapu ta simboliko laeng dagitoy, saan kadi a nainkalintegan laeng a kunaen a simboliko met ti danaw a nakaitapuakanda?—Apocalipsis 13:11, 12; 16:13.
Simbolo ti agnanayon a pannakadadael
Kuna ti Biblia a ti danaw nga apuy “kaipapananna ti maikadua nga ipapatay.” (Apocalipsis 20:14; 21:8) Ti umuna nga ipapatay a nadakamat iti Biblia ket maigapu iti basol ni Adan. Mapagungar dagiti matay maigapu iti basol ni Adan, ken inton agangay, pukawen dayta ti Dios.—1 Corinto 15:21, 22, 26.
Awan ti makaruar iti simboliko a danaw nga apuy
Ti danaw nga apuy irepresentarna ti naiduma, wenno maikadua nga ipapatay. Nupay irepresentar met dayta ti kasasaad nga awan maaramidan, naiduma dayta ta awan ti ibaga ti Biblia a panagungar iti maikadua nga ipapatay. Kas pagarigan, kuna ti Biblia nga adda ken Jesus ti “tulbek ti impierno ken ni patay,” pammaneknek dayta nga adda pannakabalinna a mangwayawaya kadagiti tattao manipud ipapatay gapu iti basol ni Adan. (Apocalipsis 1:
Kapada ti Gehenna, ti Ginget ti Hinnom
Ti Gehenna (Griego geʹen·na) ket 12 a daras a nadakamat iti Biblia. Kas iti danaw nga apuy, simbolo dayta ti agnanayon a pannakadadael. Nupay ti dadduma impatarusda dayta iti sao kas “impierno,” ti Gehenna ket naiduma iti impierno (Hebreo sheʼohlʹ, Griego haiʹdes).
Ti sao a “Gehenna” literal a kaipapananna ti “Ginget ti Hinnom,” tukoyenna ti maysa a ginget iti ruar ti Jerusalem. Idi tiempo ti Biblia, us-usaren dagiti agnanaed iti siudad daytoy a ginget a pagbasuraan. Kanayon a mapasgedan ti apuy sadiay tapno mauram dagiti basura; kanen dagiti igges ti aniaman a saan a nauram.
Inusar ni Jesus ti Gehenna kas simbolo ti agnanayon a pannakadadael. (Mateo 23:33) Kinunana nga idiay Gehenna ‘dagiti igges saan a matay ket ti apuy di maiddep.’ (Marcos 9:47, 48) Tuktukoyenna ngarud ti kasasaad iti Ginget ti Hinnom ken ti padto iti Isaias 66:24: “Mapandanto ket kumitada kadagiti bangkay dagiti tattao a nagsalsalungasing maikaniwas kaniak; ta dagiti mismo nga igges nga adda kadakuada saanto a matay ket ti met laeng apuyda saanto a maiddep.” Ti ilustrasion ni Jesus deskribirenna ti naan-anay a pannakapukaw saan a panangtutuok. Dagiti mapuoran ken kanen dagiti igges ket dagiti bangkay saan a dagiti sibibiag a tao.
Awan ti ibaga ti Biblia nga adda agsubli manipud Gehenna. “Ti danaw nga apuy” ken ti “umap-apuy a Gehenna” agpada nga irepresentarda ti agnanayon a pannakadadael.—Apocalipsis 20:14, 15; 21:8; Mateo 18:9.
Kasano a “matutuokdanto iti aldaw ken rabii iti agnanayon ken awan inggana”?
No ti danaw nga apuy isimbolona ti pannakadadael, apay ngarud nga ibaga ti Biblia a ti Diablo, ti atap nga animal, ken ti ulbod a mammadto ket “matutuokdanto iti aldaw ken rabii iti agnanayon ken awan inggana”? (Apocalipsis 20:10) Usigem ti uppat a rason no apay a daytoy a pannakatutuok ket saan a literal:
Tapno a matutuok iti agnanayon ti Diablo masapul nga agtalinaed a sibibiag iti agnanayon. Ngem ibaga ti Biblia a mapukawto.—Hebreo 2:14.
Ti biag nga agnanayon ket sagut ti Dios, saan a dusa.—Roma 6:23.
Simboliko laeng ti atap nga animal ken ti ulbod a mammadto ket saanda a literal a matutuok.
Ipakita dagiti konteksto iti Biblia a ti pannakatuok ti Diablo ket agnanayon a pannakaipupok wenno pannakadadael.
Ti sao a “pannakatutuok” a nausar iti Biblia mabalin met a kaipapananna ti “pannakaipupok.” Kas pagarigan, ti Griego a sao a “manangtutuok” a nausar iti Mateo 18:34 ket naipatarus kas “manangibalud” iti adu a bersion ti Biblia. Ipakita dagita nga adda pakainaigan ti sao a “matutuok” ken “naipupok.” Kasta met, ti salaysay iti Mateo 8:29 ken Lucas 8:30, 31, ti “pannakatutuok” ket pumada iti “mangliwengliweng,” piguratibo a lugar nga awan maaramidan wenno ipapatay. (Roma 10:7; Apocalipsis 20:
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn